wickkiey/tamil-wikipedia-chunked huggingface dataset:
# ராஜமன்னார் குழு

**ராஜமன்னார் குழு** (*Rajamannar Committee*) என்பது தமிழ்நாடு மாநில அரசால் ஒன்றிய, மாநில உறவுகள் குறித்து (மாநில சுயாட்சி குறித்து) ஆய்வு செய்து அறிக்கை அளிக்க 1969இல் அமைக்கப்பட்ட ஒரு குழுவாகும். இக்குழுவில் அன்றைய சென்னை உயர் நீதிமன்றத் தலைமை நீதிபதியாக இருந்த பி. வி. ராஜமன்னார் தலைவராகவும், முன்னாள் சென்னை உயர் நீதிமன்ற தலைமை நீதிபதியாக இருந்த பி. சந்திர ரெட்டி, அன்றைய சென்னைப் பல்கலைக்கழக துணைவேந்தர் ஏ. இலட்சுமணசுவாமி ஆகிய இருவரும் குழு உறுப்பினர்களாக இருந்தனர்.  
இக்குழு அமைக்கபட்டு இரு ஆண்டுகள் கழித்து 1971, மே, 27 இல் அறிக்கையை தமிழ்நாடு அரசிடம் சமர்பித்தது. அந்த அறிக்கையின் பரிந்துரைகளை ஏற்று தமிழ்நாடு சட்டமன்றத்தில் 1974 ஏப்ரல் 16 அன்று தீர்மானம் நிறைவேற்றப்பட்டது.
# ராஜமன்னார் குழு

## நோக்கம்

இக்குழுவானது ஒன்றிய, மாநில அரசுகளுக்கு இடையிலான உறவுகளின் அம்சங்கள் அனைத்தையும் ஆராய்ந்து, ஒன்றிய, மாநில அரசுகளுக்கு இடையிலான அதிகாரப் பங்கீட்டில் உள்ள சிக்கல்களுக்கான காரணத்தைக் கண்டறிவதாகும்.
# ராஜமன்னார் குழு

## முக்கிய பரிந்துரைகள்

- நிதி ஆணையத்தை நிரந்தர அமைப்பாக மாற்றுதல்
- திட்டக் குழுவினை கலைத்தல்
- அனைத்திந்திய பணிகள் (இ.ஆ.ப, இ.கா.ப. போன்றவை) கலைப்பு
- இந்திய அரசியலமைப்புச் சட்டத்தின், பிரிவு 356 மற்றும் 365 (மாநிலங்களில் குடியரசு தலைவர் ஆட்சி கொண்டுவருவதற்கான பிரிவு) நீக்கவேண்டும்.
- ஒன்றிய பட்டியலில் உள்ள சில பகுதிகள் மாநில பட்டியலில் மாற்றம்
- எஞ்சிய அதிகாரங்கள் மாநில பட்டியலில் சேர்ப்பு
- ஆளுநரின் விருப்பம் உள்ளவரை மாநில அமைச்சரவை பதவி வகிக்கலாம்என்ற வாக்கியம் நீக்கம்
- மாநிலங்களுக்கு இடையிலான குழுக்கள் அமைக்கப்பட வேண்டும்.
# ராஜமன்னார் குழு

## காலப்போக்கில் நிறைவேறியவை

- குழுவின் பரிந்துரைகளில் ஒன்றான மாநிலங்களுக்கு இடையிலான குழு என்பது 1990, மே, 28 அன்று வி. பி. சிங் இந்தியப் பிரதமராக இருந்தபோது அமைக்கப்பட்டது.
- குழுவின் பரிந்துரைகளில் ஒன்றான இந்திய அரசியலமைப்புச் சட்டத்தின், பிரிவு 356 மற்றும் 365 ஆகியவற்றை நீக்கவேண்டும் என்பது எஸ். ஆர். பொம்மை எதிர் இந்திய ஒன்றியம் வழக்கில் அளிக்கபட்ட உச்சநீதிமன்றத் தீர்ப்பின் வழியாக ஏறக்குறையை நிறைவேறியது.
# ராஜமன்னார் குழு

## மேலும் பார்க்க

- சர்க்காரியா ஆணைக்குழு
# வலைவாசல்:வானியல்/சிறப்புப்படம்/7

<font style=allign=>**சோயூஸ் திட்டம்** 1960களின் ஆரம்பப் பகுதிகளில் சோவியத் ஒன்றியத்தினால் மனிதரை விண்வெளிக்குக் கொண்டு செல்வதற்காக ஆரம்பிக்கப்பட்ட ஒரு விண்வெளித் திட்டமாகும். சோயூஸ் விண்கலம் இத்திட்டத்தின் ஒரு பகுதியாகும். தற்போது இத்திட்டத்தை உருசிய விண்வெளி நிறுவனம் முன்னெடுத்து வருகிறது. படத்தில் *சோயூஸ் TMA-16* விண்கலம் பன்னாட்டு விண்வெளி மையத்தை அணுகிக்கொண்டிருப்பது காட்டப்பட்டுள்ளது.
</font>
# அல்-உமர்-முஜாகிதீன்

**அல்-உமர்-முஜாகிதீன்** (Al Umar Mujahideen) இந்தியாவின் ஸ்ரீநகரில் தொடங்கப்பட்ட தீவிரவாதக் குழு ஆகும். இக்குழுவானது முஷ்டாக் அஹமது சர்கார் என்பவரால் 1989 ஆம் ஆண்டு டிசம்பர் மாதம் தொடங்கப்பட்டது. இக்குழுவானது *ஜம்மு மற்றும் காஷ்மீர் விடுதலை முன்னணி*யுடன் (Jammu and Kashmir Liberation Front (JKLF) தொடர்புடையது. இந்த இயக்கம் தடை செய்யப்பட்ட ஒன்றாகும். *முஷ்டாக் அஹமது சர்கார்* இந்திய அரசால் 1992 ஆம் ஆண்டு மே மாதம் 15 ஆம் தியதி காவல் படையினரால் கைது செய்யப்பட்டு சிறைச்சாலையில் அடைக்கப்பட்டார். ஆஃப்கான் தீவிரவாதிகள் ஐ.சி 814 விமானத்தை அதன் பயணிகளுடன் கடத்தி இவரை விடுவித்தனர். அதன் பின் அவர் பாகிஸ்தானில் உள்ளார்.
# நீரத் சந்திர சவுத்ரி

**நீரத் சந்திர சவுத்ரி** (*Nirad C. Chaudhuri*, , 23 நவம்பர் 1897 – 1 ஆகத்து 1999) வங்க மொழியைத் தாய்மொழியாகக் கொண்டவர். ஆங்கில எழுத்தாளர். இந்திய வரலாறு, நாகரிகம், பண்பாடு, அரசியல் ஆகிய தளங்களில் தம் ஆழமான கருத்துகளைப் பதிவு செய்துள்ளார். இந்திய சுதந்திரத்திற்குப் பிறகு காங்கிரசின் செயல்பாடுகள், அயோத்தியில்பாபர் மசூதி இடிப்பு போன்றவற்றில் தம் கருத்துகளை எழுதினார். வங்காளிகளின் வாழ்க்கைமுறைகளில் காணப்பட்ட முரண்பாடுகளை விமர்சனம் செய்து எழுதினார். அவருடைய முதல் நூலான தன் வரலாற்றில் எழுதப்பட்ட செய்திகள் அரசியல், அதிகாரிகள் வட்டத்தில் சினத்தையும் சர்ச்சையையும் கிளப்பின. அவருடைய ஆங்கில உரைநடை செழுமையானது.
# நீரத் சந்திர சவுத்ரி

## வாழ்க்கைச் சுருக்கம்

வங்க தேசத்தில் இப்பொழுது உள்ள கிஷோர்கஞ்சு என்னும் ஊரில் பிறந்தார். கிஷோர்கஞ்சில் தொடக்கக் கல்வியும் கல்கத்தாவில் உயர்கல்வியும் பயின்றார். வரலாற்றுப் பாடத்தில் சிறப்புப் பட்டம் பெற்று கல்கத்தாப் பல்கலைக்கழகத்தில் முதல் மாணவராகத் திகழ்ந்தார். இந்தியப் படைத்துறையில் கணக்குப் பிரிவில் எழுத்தராகப் பணியில் சேர்ந்தார். பின்னர் பத்திரிக்கைத் துறையில் ஈடுபட்டார். மாடர்ன் ரிவ்யூ என்னும் ஆங்கில இதழில் கட்டுரைகள் எழுதினார். சில வங்காள மொழி இதழ்களிலும் எழுதினார்.  
இந்திய விடுதலைப் போராட்ட வீரர் சரத் சந்திர போசு அவர்களின் உதவியாளர் ஆனார். 1941 ஆம் ஆண்டில் ஆல் இந்தியா வானொலியில் அரசியல் விமர்சகர் என்னும் பதவியில் அமர்த்தப்பட்டார். அவர் எழுத்துப் பணி பத்திரிக்கைப் பணி ஆகியவற்றுக்காக தில்லியில் குடியேறினார். 1970 ஆம் ஆண்டிலிருந்து இங்கிலாந்தில் ஆக்சுபோர்டில் தம் இறுதி நாள் வரை வாழ்ந்து வந்தார். 101 ஆண்டுகளுக்கு மேல் உயிர் வாழ்ந்த நீரத் சவுத்ரி தம் 99 ஆம் அகவையிலும் நூல் எழுதினார்.
# நீரத் சந்திர சவுத்ரி

## பெற்ற விருதுகள்

- சாகித்திய அகாதமி விருது (1975)
- டப் கூப்பர் நினைவு விருது
- அரசி இரண்டாம் எலிசபத்து அவர்களின் விருது.
# பெங்களூர் பன்னாட்டு திரைப்பட விழா

பெங்களூர் பன்னாட்டுத் திரைப்பட விழா என்பது உலகளாவிய திரைப்படங்களுக்கான விழா. இது ஆண்டுதோறும் பெங்களூரில் நடத்தப்படும்.இதை கர்நாடக சலனச்சித்ர அகாடமி என்ற அமைப்பு முன்னின்று நடத்துகிறது. 2013 ஆம் ஆண்டு டிசம்பர் இறுதியில் ஆறாவது திரைப்பட விழா தொடங்கியது. சர்வதேச திரைப்படங்கள் திரையிடப்பட்டு விருதுகள் வழங்கப்பட்டன. சித்ரபாரதி என்ற பிரிவுில் இந்திய மொழிகளில் வெளியான திரைப்படங்களுக்கு பரிசுகள் வழங்கப்படுகின்றன. கர்நாடக அரசின் துணையுடன் நிகழ்ச்சிகள் நடத்தப்படுகின்றன.
# பெங்களூர் பன்னாட்டு திரைப்பட விழா

## ஒன்றாவது திரைப்பட விழா

இது 2006 ஆண்டில் நடைபெற்றது
# பெங்களூர் பன்னாட்டு திரைப்பட விழா

## இரண்டாவது திரைப்பட விழா

இது 2008 ஆண்டில் நடைபெற்றது
# பெங்களூர் பன்னாட்டு திரைப்பட விழா

## மூன்றாவது திரைப்பட விழா

இது 2009 ஆண்டில் நடைபெற்றது
# பெங்களூர் பன்னாட்டு திரைப்பட விழா

## நான்காவது திரைப்பட விழா

இது 2011 ஆண்டில் நடைபெற்றது
# பெங்களூர் பன்னாட்டு திரைப்பட விழா

## ஐந்தாவது திரைப்பட விழா

இது 2012 ஆண்டில் நடைபெற்றது
# பெங்களூர் பன்னாட்டு திரைப்பட விழா

## ஆறாவது திரைப்பட விழா

இது 2013 ஆண்டில் டிசம்பர் இறுதியில் தொடங்கி, 2014 ஜனவரி 2 வரை நடைபெற்றது
# என். என். பிள்ளை

**என். என். பிள்ளை** (*N. N. Pillai*, 1918–1995) இந்தியாவின் கேரளம் மாநிலத்தைச் சார்ந்தவர். இவர் ஒரு நாடக ஆசிரியர், நடிகர், நாடக இயக்குநர் மற்றும் சொற்பொழிவாளர் ஆவார். இவர் 30 நாடகங்களையும் 40 ஓரங்க நாடங்களையும் நடத்தியுள்ளார். இவர் கேரளாவின் கோட்டயம் மாவட்டத்தின் வைக்கம் ஊரில் பிறந்தவர். கோட்டையம் சி.எம்.எஸ் கல்லூரியில் படித்து தேர்ச்சியடையாததால் வேலைக்காக மலேசியா நாட்டிற்குச் சென்று அங்கு சுபாஷ் சந்திர போஸின் இந்திய தேசிய ரானுவத்தில் சேர்ந்தார். பின்னர் 1945 ஆம் ஆண்டு இந்தியாவிற்குத் திரும்பினார். இவரது நாடகங்கள் கேரளா, இந்தியா மற்றும் வெளிநாடுகளிலும் நடத்தப்பட்டது. மேலும் இவர் மாநில மற்றும் தேசிய விருதுகளைப் பெற்றுள்ளார். இவரது பெற்றோர் உள்ளிலாக்கிரு பறம்பில் நாராயண பிள்ளை, வைக்கம் தெக்கத்தில் பாருக்குட்டி அம்மா ஆவர். இவருக்கு பிறந்தவர்கள் விஜயராகவன், சுலோச்சனா மற்றும் ரேணுகா ஆவோர்.
# வாணி போஜன்

**வாணி போஜன்** (*Vani Bhojan*, பிறப்பு: 28 அக்டோபர், 1988) என்பவர் ஒரு தமிழ் வடிவழகி மற்றும் சின்னத்திரை நடிகை ஆவார். இவர் பல விளம்பர படங்களிலும் நடித்துள்ளார். விஜய் தொலைக்காட்சியில் ஒளிபரப்பான **ஆஹா** தொடரில் அறிமுகம் ஆனார். தொடர்ந்து ஜெயா டிவியில் மாயா, சன் தொலைக்காட்சியில் தெய்வமகள் என நடித்தார்.
# வாணி போஜன்

## வாழ்க்கைக் குறிப்பு

இவர் அக்டோபர் 22, 1988 ஆம் ஆண்டு நீலகிரி மாவட்டம், ஊட்டியில் பிறந்தார். இவரது அப்பா போஜன் மற்றும் அம்மா பார்வதி ஆவார். இவருக்கு ஒரு அண்ணனும் உள்ளார். இவர் கிங்ஃபிஷர் ஏர்லைன்சில் பணிப்பெண்ணாக 3 ஆண்டுகள் பணிபுரிந்தார். அதோடு வடிவமைப்பு விளம்பர வேலையும் செய்து வந்ததார். இப்போது வடிவமைப்பு விளம்பரம் மூலமாக சின்னத்திரையில் நடித்துவருகிறார்.  
இவர் விஜய் தொலைக்காட்சியில் ஆஹா தொடரில் அறிமுகம் ஆனார். அதனைத் தொடர்ந்து ஜெயா தொலைக்காட்சியில் மாயா, சன் தொலைக்காட்சியில் தெய்வமகள் ஆகிய சின்னத்திரைத் தொடர்களில் நடித்துவருகிறார்.
# வாணி போஜன்

## தொடர்கள்

**-
! ஆண்டு
! தொடர்
! கதாபாத்திரம்
! அலைவரிசை
! குறிப்பு**  
| 2012 | ஆஹா | சுருதி | விஜய் தொலைக்காட்சி |  |
| --- | --- | --- | --- | --- |
| 2012 | மாயா | மாயா | ஜெயா தொலைக்காட்சி |  |
| 2013–2018 | தெய்வமகள் | சத்யபிரியா | சன் தொலைக்காட்சி |  |
| 2015–2017 | லட்சுமி வந்தாச்சு | நந்தினி, லட்சுமி, ஜான்சி | ஜீ தமிழ் |  |
| 2016 | காமெடி ஜங்ஷன் | சன் தொலைக்காட்சி | விருந்தினராக |  |
| 2017 | அசத்தல் சுட்டிஸ் | சன் தொலைக்காட்சி | தலைவர் |  |
| 2017–2018 | கிங்ஸ் ஆப் காமெடி ஜூனியர்ஸ் | விஜய் தொலைக்காட்சி | தலைவர் | } |
# வாணி போஜன்

## திரைப்படங்கள்

| ஆண்டு | பெயர் | கதபாதிரம் | மொழி | விபரம் |
| --- | --- | --- | --- | --- |
| 2010 | **ஒரு இரவு ** | அவந்திகா (மார்கரிட்டா) | ஹரிசங்கர்
ஹரேஷ் நாராயண்
கிருஷ்ணன் சேகர் | தமிழ் |
| 2012 | ** அதிகாரம் 79 ** | டாக்டர் பூஜா | வினோத் வீர | தமிழ் |
| 2019 | **மீக்கு மாத்ரமே செப்தா** | ஸ்டெஃபி | தெலுங்கு | அறிமுகம் |
| 2020 | **ஓ மை கடவுளே** | மீரா | தமிழ் | அறிமுகம்:
படப்பிடிப்பு |
| **லாக் அப்** | தமிழ் |  |  |  |
| Mr.W | நிரஞ்சன் பிரபாகரன் | தமிழ் |  |  |
| - |  |  |  |  |
# வாணி போஜன்

## விருதுகள்

| 2014 | சன் குடும்பம் விருதுகள் | சிறந்த நடிகை | சத்தியா |  |
| --- | --- | --- | --- | --- |
| - | 2014 | தேவதைகள் | சத்தியா |  |
| - | 2018 | சிறந்த நடிகை | சத்தியா |  |
| - | 2018 | கலாட்டா நட்சத்திரா தொலைக்காட்சி விருதுகள் | சிறந்த நடிகை | சத்தியப் பிரியா |
# 1766

**1766** (MDCCLXVI) ஒரு புதன்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது 11 நாட்கள் குறைவாக ஒரு திங்கட்கிழமையில் ஆரம்பமானது.
# 1766

## நிகழ்வுகள்

- பர்மியர் அயூத்தியாவின் .தாய் இராச்சியத்தை ஆக்கிரமிக்க ஆரம்பித்தனர்.
- பாலக்காட்டுக் கோட்டை ஹைதர் அலியால் கட்டப்பட்டது.
- ஆங்கிலோ-மைசூர் போர் ஆரம்பித்தது.
- பெப்ரவரி 18- மீர்மின் அடிமைக் கலகம்
# 1766

## பிறப்புகள்

- பெப்ரவரி 7 - சர் பிரடெரிக் நோர்த், பிரித்தானிய அரசியவாதி, பிரித்தானிய இலங்கையின் முதலாவது பிரித்தானிய தேசாதிபதி (இ. 1827)
- ப. கந்தப்பிள்ளை, யாழ்ப்ப்பாணத்துப் புலவர் (இ. 1842)
# கருப்பை வாய் புற்றிற்கு கதிர் மருத்துவம்

**கருப்பை வாய் புற்றிற்கு கதிர் மருத்துவம்** (*Radiotherapy for carcinoma of uterine cervix*) என்பது கருப்பை புற்றுநோயினை கதிர் மருத்துவத்தின் மூலம் குணப்படுத்தும் மருத்துவமுறையாகும். வளர்ந்து வரும் நாடுகளில் இந்நோய் பெண்களிடம் அதிகம் காணப்படுகிறது. இந்தியாவிலும் 1980கள், 90களுக்கு முன்னர் இந்நோயே முதலிடம் பெற்று இருந்தது. ஆனால் இன்று முலைப் புற்றே முதலிடத்தில் உள்ளது. இதற்கு முக்கிய காரணம் இந்நோயினை எளிதில் பாப் சோதனை மூலம் கண்டு கொள்ள முடிவதும் அறுவை மருத்துவத்துடன் கதிர்மருத்துவமும் மேற்கொள்ளும் போது நல்ல விளைவுகள் கிடைக்கின்றன என்பதுவுமே ஆகும். 1908 -ல் முதலாவதாக ரேடியம் கருப்பை வாய்புற்றிற்கு பயன்படுத்தப்பட்டது. இன்று பல முறைகளுள்ளன.
# கருப்பை வாய் புற்றிற்கு கதிர் மருத்துவம்

## நோய்க்கான காரணங்கள்

கருப்பை வாய் புற்றுத் தோன்ற முக்கிய காரணங்களாக,  
- கல்வி அறிவின்மை
- பிறப்புறுப்பு தூய்மை இன்மை
- இளம் வயதுத் திருமணம்
- பலருடன் உடலுறவு
- அதிகப் பிள்ளைப் பேறு
- மனித பாப்பிலோமா வைரசு ( HPV).  
என்று பல காரணங்கள் காட்டப்படுகின்றன.
# கருப்பை வாய் புற்றிற்கு கதிர் மருத்துவம்

## மருத்துவம்

### பாரீசு முறை

பாரிசு முறை பாரிசு நகரிலுள்ள ரேடியம் கழகத்தில் இறிகாட் (REguad) எனும் மருத்துவரால் மேற்கொள்ளப்பட்ட முறை. இம்முறையில் குறைந்த அளவு ரேடியம் தொடர்ச்சியாக ஐந்து நாட்களுக்கு அல்லது 8000 மில்லிகிராம் மணிநேரத்திற்கு பெண்ணுறுப்பிலும் கருப்பையிலும் வைத்து மருத்துவம் மேற்கொள்ளப்பட்டது. எடுத்துக் கொள்ளப்பட்ட ரேடியத்தில் ஒரு பகுதி கருப்பையிலும் மறு பகுதி பெண்ணுறுப்பிலும் வைத்து மேற்கொள்ளப்பட்ட இம்முறையே பின்நாளில் மான்செச்டர் முறைக்கு முன்னோடி முறையாகும்.
# கருப்பை வாய் புற்றிற்கு கதிர் மருத்துவம்

## மருத்துவம்

### இசுடாக்கோம் முறை

இம்முறையில் ஃபோர்செலும் அவரது துணைவர்களும் மேற்கொண்ட முறையில் வெள்ளியாலான சிறுபெட்டியில் பல அளவுகளில் இரேடியம் எடுத்துக் கொண்டு வளைந்த குழாயில் கருப்பை ரேடியமும் எடுத்துக் கொண்டு மருத்துவம் செய்யப்பட்டது. எனினும் பரவலாக மான்செசுட்டர் (Manchester method ) முறையே பின்பற்றப்பட்டது.
# கருப்பை வாய் புற்றிற்கு கதிர் மருத்துவம்

## மருத்துவம்

### மான்செசுடர் முறை
இம்முறையின் மிகவும் முக்கிய நன்மை என்னவென்றால் ,கதிர் மூலம் ஏதுமில்லாத நிலையில் அச்சமின்றி, கவனமாக மெதுவாக கருவியினை நோயாளியிடம் பொருத்தலாம்.குழாய்கள் சரியாக இல்லை என்று மருத்துவர் கருதினால் அதனை முதலிலேயே சரிசெய்துவிட முடியும். கதிர்படம் எடுக்கும் இடத்திலும் யாருக்கும் கதிர் வீச்சில்லை. அவசரம் அவசரமாக படம் எடுக்க வேண்டியதில்லை.  
கதிர் தனிமங்கள் நோயாளியின் எந்த உடலுறுப்புடனும் நேரடியாகத் தொடர்பு கொண்டு, அதனால் உடல் நீரினால் பாதிக்கப்படுவதில்லை.உலோகக் குழாயில் மட்டுமே அவைகளுள்ளன. ஒவ்வொரு முறையும் நச்சு நீக்கம் செய்ய வேண்டுவதில்லை.  
இங்கு கதிர் தனிமங்கள் தொலைந்துவிடும் என்ற அச்சம் இல்லை. அவை காப்பாக உள்ளன. இப்படிப்பட்ட கருவிகளின் கூடுதல் நன்மை முழு பாதுகாப்பு ஆகும். மருத்துவத்தின் போதுநோயாளியினை அவசரமாக கவனிக்க வேண்டிய நிலை ஏற்பட்டால் ,கட்டுப்பாட்டுக் கேந்திரத்திலிருந்து கருவியினை இயக்கி கதிர் மூலங்களை மட்டும் அகற்றி விட்டு ,நோயாளியினை கவனிக்கலாம். இப்பணி முடிந்ததும் மறுபடியும் கதிர் தனிமங்களை அதன் இடத்தில் வைக்கலாம்.  
இன்று பொதுவாக தொலைக்கட்டுப்பாட்டுக் கருவிகள் எல்லாம் அதிக,உயர் கதிரியக்கமுடைய மூலகங்களுடன் சந்தைப் படுத்தப்படுகின்றன(High dose rate ). இப்படிப்பட்ட கருவிகளுடன் சில நிமிடங்களில் போதிய ஏற்பளவினைக் கொடுக்கமுடியும்.முன்புபோல் இரண்டு அல்லது மூன்று நாட்கள் நோயாளி தனித்திருக்க வேண்டியதில்லை. இது நோயாளினைப் பொருத்தமட்டில் மிகுந்த மன நிறைவைக் கொடுக்கிறது.புறநோயாளியாகவே மருத்துவம் பெறலாகும் இதனால் செலவு குறையும். இக்கருவிகளில் கோபால்ட் 60 மற்றும் இருடியம் 192 பயனாகிறது.கியூரிட்ரான், மைக்ரோ செலக்ட்ரான்,பூக்ளர் போன்ற கருவிகள் உள்ளன. சில கருவிகளில் ஒரே சமயத்தில் இரு நோயாளிகளுக்கு மருத்துவம் மேற்கொள்ளமுடியும்.  
இப்படிப்பட்ட கருவிகள் கருப்பை வாய் புற்றிற்கு மட்டுமல்லாமல் பிற இடங்களிலும் பயன்படுகிறது  
BARC notes
# அகமதாபாது மாவட்டம்

**அகமதாபாது மாவட்டம்**, இந்திய மாநிலமாகிய குசராத்தின் மாவட்டங்களில் ஒன்று. இந்தியாவின் 7ஆவது பெரிய நகரமாகிய அகமதாபாது இதன் தலைநகரம் ஆகும். இந்திய அளவில் அதிக மக்கள் தொகையைக் கொண்ட மாவட்டங்களில் எட்டாவது இடத்தில் உள்ளது..
# அகமதாபாது மாவட்டம்

## வட்டங்கள்

- அகமதாபாது
- தஸ்க்ரோயி
- தேத்ரோஜ்
- தோளகா
- தந்துகா
- பரவாளா
- பாவளா
- மாண்டல்
- ராம்புரா
- விரம்காம்
- சாணந்து
# அகமதாபாது மாவட்டம்

## மக்கள் வகைப்பாடு

2011 ஆம் ஆண்டு மக்கட்தொகை கணக்கெடுப்பின் படி அகமதாபாது மாவட்டத்தின் மொத்த மக்கட்தொகை 7,045,314. இது தோராயமாக ஹாங்காங் நாட்டின் மக்கட்தொகைக்கு சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் 8வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் அகமதாபாத் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 22.31%. அகமதாபாத் மாவட்டத்தின் பாலின விகிதப்படி 1000 ஆண்களுக்கு 903 பெண்கள் உள்ளனர். மேலும் அகமதாபாத் மாவட்ட மக்களின் கல்வியறிவு விகிதம் 86.65%..
# அகமதாபாது மாவட்டம்

## முக்கிய இடங்கள்

- சர்தார் படேல் விளையாட்டரங்கம்
- அமிர்தவர்சினி படிக்கிணறு
- அதீஸ்சிங் கோயில்
- லோத்தல் தொல்லியல் களம்
- தொல்லியல் அருங்காட்சியகம், லோத்தல்
# அன்னை சாயிமாதா சிவபிருந்தாதேவி

**அன்னை சாயிமாதா சிவ பிருந்தாதேவி** புதுக்கோட்டை அருகிலுள்ள திருக்கோகர்ணத்தில் 1927ஆம் ஆண்டு பிறந்தார்.
# அன்னை சாயிமாதா சிவபிருந்தாதேவி

## சமய, சமூகப்பணிகள்

திலகவதியார் ஆதீனத்தின் முதல் பெண் ஆதீனமாக விளங்கியவரும், சமூக சேவகராகப் பணியாற்றியவரும், நகர மன்ற உறுப்பினராகவும் பணியாற்றியவரும், பள்ளிக்குத் தாளாளராக பணியாற்றியவரும் ஆவார். இவர் மாவட்ட சமூக நலக்குழுத் தலைவியாக தமிழ்நாட்டு ஆளுநரால் நியமிக்கப்பட்டும் பணியாற்றியாற்றினார். பிருந்தாதேவி காங்கிரசு பேரியக்கத்தில் பெருந்தலைவர் காமராஜரின் அன்பிற்கிணங்க கட்சிப்பணியில் ஈடுபட்டார். இவர் இலக்கிய நயத்தோடு கட்சிப்பணிகளை மேடைதோறும் எடுத்துப் பரப்பினார். பிருந்தாதேவி ஏழை அனாதைக்குழந்தைகள், விதவைகள் ஆகியோருக்காக வைத்தியர் முத்துலட்சுமி ரெட்டியின் பெயரில் மகளிர் இல்லம் அமைத்து, 5000த்திற்கும் மேற்பட்ட மங்கையர்களுக்கு வழிகாட்டியாக திகழ்ந்தவர் ஆவார். மாவட்ட நிர்வாகத்திற்கு உறுதுணையாக பல்வேறு சமூகப்பணிகளை ஆற்றிவந்தார். பிருந்தாதேவி பல்வேறு சமய சமுதாய நிகழ்ச்சிகளைப் புதுக்கோட்டையில் நடத்தினார். இவர் திருநூல்கள் பலவற்றையும் எழுதியுள்ளார். அவற்றுள் *மனிதன் எங்கே போகிறான்?*, *இந்து மதம்*, *மனிதன் தெய்வமாகலாம்* போன்ற நூல்கள் குறிப்பிடத்தக்கவை. இவர் வீணை வாசிக்க கற்றுத் தந்தவரும் ஆவார். பிருந்தாதேவி சமூக சேவகராக, அரசியல்வாதியாக, கல்வியாளராக, இலக்கியவாதியாக, இசையினை அறிந்தவராகப் பரிணமித்து, ஆன்மீகத்தில் உயர்ந்த நிலையினைப் பெற்றுச் சிறந்த பெண்மணியாக வலம்வந்தவர்.
# அன்னை சாயிமாதா சிவபிருந்தாதேவி

## வெளிநாட்டில்

சைவ சமயத்தின் கருத்துக்களையும், திருநெறியத் தமிழ், இலக்கிய பண்பாட்டு நெறிகளையும் தமிழகம் மட்டுமன்றி, மலேசியா, சிங்கப்பூர், இந்தோனேசியா, இலங்கை, அமெரிக்கா, ஜெர்மனி போன்ற நாடுகளில் பயணம் செய்து இவர் பரப்பியுள்ளார்.
# அன்னை சாயிமாதா சிவபிருந்தாதேவி

## ஆதீனம்

இவரின் திலகவதியார் திருவருள் ஆதீனம், அருள்மிகு சாயிமாதா சிவ பிருந்தாதேவி கல்வி சமூக அறக்கட்டளை (பதிவு) 1120, மச்சுவாடி, புதுக்கோட்டை 622 001 என்ற முகவரியில் இயங்கி வருகின்றது.
# அன்னை சாயிமாதா சிவபிருந்தாதேவி

## பொற்கிழி விருது

ஆதீனத்தைத் துவக்கிய அன்னை சாயிமாதா சிவ பிருந்தாதேவியின் பெயரால் தமிழ், இலக்கிய, ஆன்மீகப்பணிக்காகச் சேவையாற்றிவரும் ஒருவருக்கு பொற்கிழி விருது, அன்னையின் கல்வி சமூக அறக்கட்டளையால் 2000ஆம் ஆண்டு முதல் வழங்கப்பட்டு வருகிறது. குன்றக்குடி பெரியபெருமாள், குன்றக்குடி (2000), கலைமாமணி. டாக்டர் விக்கிரமன், சென்னை (2001), புலவர்.பொன். தெய்வநாயகி ஜோதி, சென்னை (2002),எம்,என்.சங்கரநாராயணன் , சென்னை (2003),கலைமாமணி.திருச்சி பரதன், திருச்சி (2004), மு.பெ.சத்தியவேல் முருகனார், சென்னை (2005), டாக்டர் . அய்க்கண் (2006), தமிழாகாரர். தெ. முருகசாமி, புதுச்சேரி (2007), முனைவர். கு.வெ.பாலசுப்பிரமணியன் (2008), பேராசிரியர். பா.நமசிவாயம், திருப்புத்தூர் (2009), டாக்டர். சரஸ்வதி இராமநாதன் (2010), பேராசிரியர். டாக்டர்.சுப. திண்ணப்பன் (2011) போன்றோர் இதுவரை பொற்கிழி விருதினைப் பெற்றுள்ளனர்.
# அன்னை சாயிமாதா சிவபிருந்தாதேவி

## ஆதீன வெளியீடுகள்

- மாதர்குல மாணிக்கம்: பத்மபூஷன் டாக்டர். முத்துலெட்சுமி ரெட்டி அம்மையார் வாழ்க்கை வரலாறு
- ஒரு பெண் துறவியின் சமய வாழ்வும்-சமுதாய வாழ்வும், 2003
- திருமந்திர ஆய்வுரைக்களஞ்சியம், 2005
- வள்ளலார் நோக்கில் நால்வர் பெருமக்கள், 2008
- முத்தமிழ்க்களஞ்சியம், 2011
- திருமுறைகளில் கலைகள் சமுதாயம் கோயில்கள், 2014
# அன்னை சாயிமாதா சிவபிருந்தாதேவி

## வெளியிணைப்புகள்

- இந்தியாவின் முதல் பெண் ஆதீனத்தில் குரு பூஜை, தினமணி, 3.12.2011
- முதல் பெண் ஆதீன அதிஷ்டானத்தில் குருபூஜை, தினமணி, 10.12.2013
- முதல் பெண் ஆதீன அதிஷ்டானத்தில் குருபூஜை, தினமணி, 30.11.2014
# இந்திய சட்டமன்றத் தேர்தல்கள் 2013

இந்தியாவின் கர்நாடகா, தில்லி, திரிபுரா, இராஜஸ்தான், நாகலாந்து, மிசோரம், மேகாலயா, சத்தீசுகர் மற்றும் மத்தியப் பிரதேசம் ஆகிய ஒன்பது மாநிலங்கள் அரசுகளின் ஆட்சிகாலம் 2013ம் ஆண்டில் முடிவடைவதால், மேற்படி மாநிலங்களுக்கு தேர்தல் அறிவிக்கப்பட்டு, நடந்து முடிந்தது.
# இந்திய சட்டமன்றத் தேர்தல்கள் 2013

## திரிபுரா

23,55,446 வாக்காளர்களைக் கொண்ட திரிபுரா மாநிலத்தில் 11வது சட்டமன்ற தேர்தல், 2013ம் ஆண்டு பிப்ரவரி 14ம் நாள் தேர்தல் நடந்தது. இத்தேர்தலில், இந்தியாவின் அதிககபட்சமாக 93.57விழுக்காடு வாக்குகள் பதிவானது. தேர்தலின் வாக்கு எண்ணிக்கை பிப்ரவரி 28ம் நாள் நடைபெற்றது. இதில் மார்க்சிஸ்ட் கம்யூனிஸ்ட் கட்சி, அதிக தொகுதிகள் வென்று ஆட்சியமைத்தது.  
**தேர்தல் முடிவுகள்**
| நிர் | கட்சி | கட்சிக்
கொடி | வெற்றி பெற்ற
தொகுதிகள் | தொகுதி வித்தியாசம்
(கடந்த தேர்தலைவிட) |
| --- | --- | --- | --- | --- |
| 1 | இந்திய பொதுவுடமைக் கட்சி (மார்க்சிஸ்ட்) | 49 | 3 |  |
| 2 | இந்திய தேசிய காங்கிரசு | 10 | 0 |  |
| 3 | இந்தியப் பொதுவுடமைக் கட்சி | 1 | 0 |  |
| **மொத்தம்** | **60** | } |  |  |
# இந்திய சட்டமன்றத் தேர்தல்கள் 2013

## மேகாலயா

1481473 வாக்காளர்களைக் கொண்ட மேகாலயா மாநிலத்தில் 21வது சட்டமன்ற தேர்தல், 2013ம் ஆண்டு பிப்ரவரி 23ம் நாள் தேர்தல் நடந்தது. இத்தேர்தலில், 88விழுக்காடு வாக்குகள் பதிவானது. தேர்தலின் வாக்கு எண்ணிக்கை பிப்ரவரி 28ம் நாள் நடைபெற்றது. இதில் இந்திய தேசிய காங்கிரசு, அதிக தொகுதிகள் வென்று ஆட்சியமைத்தது.  
**தேர்தல் முடிவுகள்**
| நிர் | கட்சி | கட்சிக்
கொடி | வெற்றி பெற்ற
தொகுதிகள் | தொகுதி வித்தியாசம்
(கடந்த தேர்தலைவிட) |
| --- | --- | --- | --- | --- |
| 1 | இந்திய தேசிய காங்கிரசு | 29 | 4 |  |
| 2 | சுயேச்சை | 13 | 8 |  |
| 3 | ஐக்கிய சனநாயக கட்சி(மேகாலயா | 8 | 3 |  |
| 4 | மலை மாநில மக்கள் சனநாயக கட்சி | 4 | 2 |  |
| 5 | தேசியவாத காங்கிரசு கட்சி | 2 | 13 |  |
| 6 | தேசிய மக்கள் கட்சி | 2 | 2 |  |
| 7 | காரோ தேசிய சபை | 1 | 1 |  |
| 8 | வடகிழக்கு சமூக சனநாயக கட்சி | 1 | 1 |  |
| **மொத்தம்** | **60** | } |  |  |
# இந்திய சட்டமன்றத் தேர்தல்கள் 2013

## நாகாலாந்து

1198449 வாக்காளர்களைக் கொண்ட நாகாலாந்து மாநில சட்டமன்ற தேர்தல், 2013ம் ஆண்டு பிப்ரவரி 23ம் நாள் தேர்தல் நடந்தது. இத்தேர்தலில், 66.81விழுக்காடு வாக்குகள் பதிவானது. தேர்தலின் வாக்கு எண்ணிக்கை மே 8ம் நாள் நடைபெற்றது. இதில் இந்திய தேசிய காங்கிரசு, அதிக தொகுதிகள் வென்று ஆட்சியமைத்தது. இத்தேர்தலில், 74விழுக்காடு வாக்குகள் பதிவானது. 2013 திசம்பர் 8ம் நாள், வாக்கு எண்ணிக்கையின் முடிவில், பாரதிய ஜனதா கட்சி பெரும்பான்மையான இடங்களை கைப்பற்றியும் ஆட்சியமைக்கும் விருப்பம் இல்லாமையால், 30விழுக்காடு வாக்குகள் பெற்று தேர்தலின் இரண்டாம் நிலைக்கு தேர்ந்தெடுக்கப்பட்ட ஆம் ஆத்மி கட்சி, இந்திய தேசிய காங்கிரசின் ஆதரவோடு ஆட்சியமைத்தது.  
**தேர்தல் முடிவுகள்**
| நிர் | கட்சி | கட்சிக்
கொடி | வெற்றி பெற்ற
தொகுதிகள் | தொகுதி வித்தியாசம்
(கடந்த தேர்தலைவிட) |
| --- | --- | --- | --- | --- |
| 1 | பாரதிய ஜனதா கட்சி | 31 | 8 |  |
| 2 | ஆம் ஆத்மி கட்சி | 28 | புதிது |  |
| 3 | இந்திய தேசிய காங்கிரசு | 8 | 35 |  |
| 4 | ஐக்கிய ஜனதா தளம் | 1 | 1 |  |
| 5 | சிரோமணி அகாலி தளம் | 1 | 1 |  |
| 6 | சுயேச்சை | 1 | 1 |  |
| **மொத்தம்** | **70** | } |  |  |
# இந்திய சட்டமன்றத் தேர்தல்கள் 2013

## ராஜஸ்தான்

4கோடி வாக்காளர்களைக் கொண்ட ராஜஸ்தான் சட்டமன்றத் தேர்தல் 2013, திசம்பர் 1ம் நாள் நடந்தது. இத்தேர்தலில், 74விழுக்காடு வாக்குகள் பதிவானது. 2013 திசம்பர் 8ம் நாள், வாக்கு எண்ணிக்கையின் முடிவில், பாரதிய ஜனதா கட்சி பெரும்பான்மையான இடங்களை கைப்பற்றி ஆட்சியமைத்தது.  
**தேர்தல் முடிவுகள்**
| நிர் | கட்சி | கட்சிக்
கொடி | வெற்றி பெற்ற
தொகுதிகள் | தொகுதி வித்தியாசம்
(கடந்த தேர்தலைவிட) |
| --- | --- | --- | --- | --- |
| 1 | பாரதிய ஜனதா கட்சி | 162 | 84 |  |
| 2 | இந்திய தேசிய காங்கிரசு | 21 | 75 |  |
| 3 | பகுஜன் சமாஜ் கட்சி | 3 | 3 |  |
| 4 | தேசிய மக்கள் கட்சி | 2 | - |  |
| 5 | சுயேச்சை | 7 | - |  |
| **மொத்தம்** | **199** | } |  |  |
# மன்னே சீகுபான்

**மன்னே சீகுபான்** என அழைக்கப்படும் **கார்ல் மன்னே ஜார்ஜ் சீகுபான்**( Karl Manne Georg Siegbahn) (3 டிசம்பர் 1886 – 26 செப்டம்பர் 1978) சுவீடன் நாட்டைச் சேர்ந்த ஓர் இயற்பியலாளர். எக்ஸ் கதிர் நிறமாலை மூலம் எலக்ட்ரான்களுக்கு மூன்றாவது உறை(எம். தொடர்) உள்ளது என்பதைக் கண்டறிந்தவர். எக்ஸ் கதிர்த் நிறமாலைத் துறையில் இவரது கண்டுபிடிப்பு மற்றும் ஆய்வுகளுக்காக 1924 ஆம் ஆண்டில் இயற்பியல் நோபல் பரிசு பெற்றார்.
# சேட்

**| ''சேட்''**  
| இலாபநோக்கற்ற அரசு அல்லாத அமைப்பு |
| --- |  
**சேட்** அல்லது **ஷேட்** அமைப்பானது வரையயற்ற வைத்தியர்கள் (MSF) இலங்கையை விட்டு நீங்கும் தருணத்தில் உள்ளூரிலே உள சமூக ஆதரவை வழங்குவதற்கு என 1 மார்ச்சு 2004 ஆம் ஆண்டு உருவாக்கப்பட்டது. இது NGO Secretariat ஊடாகவும் இலங்கையில் கம்பனிகளைப் பதியும் சட்டம் ஊடாகவும் பதிவுசெய்யப்பட்டுள்ளது. ஆழிப்பேரலையை ஏற்படுத்திய அவலத்தைத் தொடர்ந்து சிறிது காலத்திற்கு இது தன் பணிகளை மட்டக்களப்பிற்கும் விரிவுபடுத்தியது. 2012 ஆம் ஆண்டு முதல் மிதிவெடி அபாயக் கல்வித்திட்டத்தை வவுனியா மாவட்டத்திலும் கிளிநொச்சியின் கரைச்சி பூநகரிப் பிரதேச செயலர் பகுதிகளிலும் ஐக்கிய நாடுகள் சிறுவர் நிதியத்தால் நிதி, தொழில்நுட்ப அனுசரணையுடன் மிதிவெடி அபாயக் கல்வியினை வழங்கிவருகின்றது. மிதிவெடிகளாலும், வெடிக்காத வெடிநிலையில் உள்ள வெடிபொருட்களால் பாதிக்கப்பட்டவர்களுக்கான உதவிகளை சமூக சேவைத்திணைக்களத்துடன் இணைந்து வழங்கி வருகின்றனர். 2015 ஆம் ஆண்டு ஜூலை முதல் ஐரோப்பிய ஒன்றியத்தின் நிதியுதவுடனும் ஐக்கிய நாடுகள் சிறுவர் நிதியத்தின் தொழில்நுட்ப அனுசரணையுடன் வவுனியா மாவட்டத்தில் சிறுவர் விபத்துத் தவிர்ப்பு விழிப்புணர்வினை ஏற்படுத்து வருகின்றனர்.
# ஜார்ஜ் மினாட்

**ஜார்ஜ் ரிச்சர்டு மினாட்** (George Richards Minot; டிசம்பர் 2, 1885 – பிப்ரவரி 25, 1950)ஓர் அமெரிக்க மருந்தியல் ஆய்வாளர்.1934 இல் ஜார்ஜ் விப்பிள், வில்லியம் மர்பி என்பவர்களுடன் இணைந்து அனிமியா எனப்படும் இரத்த சோகை நோய்க்கு ஈரல் மருந்தாகப் பயன்படுகிறது என்ற ஆய்வுக்காக மருத்துவத்திற்கா நோபல் பரிசு பெற்றார்."
# ஜேம்ஸ் சால்லிஸ்

**ஜேம்ஸ் சால்லிஸ்**(James Challis FRS;12 டிசம்பர் 1803 – 3 டிசம்பர் 1882) ஓர் இங்கிலாந்து வானியலாளர் ஆவார். ஜார்ஜ் ஏரி, லே வெரியர் ஆகியோர் நெப்டியூன் என்ற எட்டாவது கோளைக் கண்டறியும் முன்னரே அதைப்பற்றி முன்னரே ஊகித்தறிந்து 1846 இல் ஆய்வுகள் மேற்கொண்டவர். கேம்பிரிட்ஜ் அவதாணிப்பு நிலைய இயக்குநரும் ஆவார்.
# புளூ கிராசு (இந்தியா)

**புளு கிராசு (இந்தியா)** என்ற அமைப்பு விலங்குகளின் துயர் துடைப்பதற்காக கேப்டன் சுந்தரம் என்பவரால் 1959ஆம் ஆண்டு சென்னையில் தொடங்கப்பட்டது. இந்த அமைப்பு 1964ஆம் ஆண்டு சங்கங்களின் பதிவு சட்டத்தின் கீழ் பதிவு செய்யப்பட்டது.
# புளூ கிராசு (இந்தியா)

## பணிகள்

- நடமாடும் மருந்தகங்கள்
- விலங்குகளின் கருத்தடை
- தத்தெடுப்பு
- பிற தன்னார்வ அமைப்புகளுடன் இணைந்து பணியாற்றுதல்
- பிற புளு கிராசு அமைப்புகளுடன் இணைந்து பணியாற்றுதல்
- புகலிடங்கள்
- மீள்-மனைப்படுத்தல்
- நோயாளர் ஊர்தி சேவைகள்
- மருத்துவக்கழிவு அகற்றல்
- மருத்துவமனைகள்
# புளூ கிராசு (இந்தியா)

## வெளியிணைப்புகள்

- - புளு கிராசு (இந்தியா)
# முஷ்டாக் அஹமது சர்கார்

**முஷ்டாக் அஹமது சர்கார்** (Mushtaq Ahmed Zargar) இந்தியாவின் சிறிநகரில் 1967 ஆம் ஆண்டு பிறந்தவர். இவர் அங்குள்ள *ஜூம்மா மசூதி*யில் வளந்தவர். தனது 17 ஆம் வயதில் இஸ்லாமியப் போராளிக்குழுக்களின் மீது ஆர்வம் ஏற்பட்டது. 1984 ஆம் ஆண்டு *ஜம்மு மற்றும் காஸ்மீர் விடுதலை முன்னணி*யில்(Jammu and Kashmir Liberation Front) உறுப்பினரானார். 1988 ஆம் ஆண்டு ஆகஸ்டு மாதம் பாகிஸ்தானுக்குச் சென்று பயிற்சி பெற்றார். பின்னர் 1989 ஆம் ஆண்டு மேல்மட்டப் பயிற்சிக்காக மீண்டும் பாகிஸ்தான் சென்றார். 189 ஆம் ஆண்டு இரண்டாம் கட்ட பயிற்சி முடிந்து இந்தியா திரும்பியதும் அவரது ஒரு யோசனை *ஜம்மு காஸ்மீர் விடுதலை முன்னணி*யில் நிராகரிக்கப்படுகிறது. எனவே அல்-உமர்-முஜாகிதீன் என்ற போராளிக் குழுவைத் தொடங்கினார். அதற்கு பாகிஸ்தான் நிதி உதவி அளித்தது. *முஷ்டாக் அஹமது சர்கார்* இந்திய அரசால் 1992 ஆம் ஆண்டு மே மாதம் 15 ஆம் தியதி காவல் படையினரால் கைது செய்யப்பட்டு சிறைச்சாலையில் அடைக்கப்பட்டார். ஆஃப்கான் தீவிரவாதிகள் ஐ.சி 814 விமானத்தை அதன் பயணிகளுடன் கடத்தி இவரை விடுவித்தனர். அதன் பின் அவர் பாகிஸ்தானில் உள்ளார்.
# இந்தியன் ஏர்லைன்ஸ் விமானம் 814

**இந்தியன் ஏர்லைன்ஸ் விமானம் 814** (Indian Airlines Flight 814) பொதுவாக ஐ.சி 814 (IC 814) என்று அழைக்கப்படும். இது நேபாளுக்கும் இந்தியாவிற்கும் இடையே செல்லும் *இந்தியன் ஏர்லைன்ஸ்* விமானம் ஆகும். இந்த விமானம் 1999 ஆம் ஆண்டு டிசம்பர் மாதம் 24 ஆம் தியதி வெள்ளிக் கிழமை 178 பயணிகள் மற்றும் 15 விமான ஊழியர்களுடன் கடத்தப்பட்டது. இதை பாகிஸ்தானில் இயங்கும் ஹர்கத்-உல்-முஜாகிதீன் தீவிரவாதக் குழு கடத்தியிருந்தது. இந்தக் கடத்தல் 7 நாட்கள் நீடித்தது. பின்னர் இந்தியச் சிறையில் இருந்த முஷ்டாக் அஹமது சர்கார், அஹமது ஒமர் சையது ஷேக் மற்றும் மௌலானா மசூத் அசார் ஆகிய தீவிரவாதிகளை விடுவித்தனர். கடத்தப்பட்ட விமானம் ஆப்கானிஸ்தானின் கந்தஹார் விமான நிலையத்தில் கடத்தல்காரர்கள் தரையிறக்கி வைத்திருந்தனர். இவ்விமானம் கடத்தப்பட்ட பின்னர் இந்தியாவின் அமிர்தசரஸ் விமான நிலையம், பாகிஸ்தானின் லாகூர் விமான நிலையம், ஐக்கிய அரபு அமீரகம் நாட்டின் துபாய் ஆகிய விமான நிலையங்களில் தரையிறக்கப்பட்டது. இக்கடத்தலில் 17 பயணிகள் காயமடைந்தனர். *ரூபின் காட்யால்* என்பவர் மரணமடைந்தார்.
# ஹர்கத்-உல்-முஜாகிதீன்

**ஹர்கத்-உல்-முஜாகிதீன்** (Harkat-ul-Mujahideen- al-Islami, உருது: حرکت المجاہدین الاسلامی) சுருக்கமாக ஹெச்.யு.எம் (HUM) என்று அழைக்கப்படுகிறது. இது பாகிஸ்தானில் இருந்து இயக்கும் தீவிரவாத அமைப்பு ஆகும். இதனுடைய தீவிரவாதச் செயல்கள் அனைத்தும் இந்தியாவின் காஷ்மீர் மாவட்டத்தில் நடைபெறுகிறது.
# ஹர்கத்-உல்-முஜாகிதீன்

## உருவாக்கம்

இக்குழு முதலில் *ஹர்கர்-உல்-அன்சார்* என்ற பெயரில் இயங்கியது. 1997 ஆம் ஆண்டு இக்குழுவானது ஒசாமா பின் லேடனுடன் தொடர்புடையது என அமெரிக்காவால் அறிவிக்கப்பட்டது. அதன் பின் இக்குழு தனது பெயரை *ஹர்கத்-உல்-முஜாகிதீன்* என மாற்றிக் கொண்டது. இந்தக் குழுவானது இந்தியாவில் தடை செய்யப்பட்ட ஒன்றாகும். இந்தக் குழுவானது 1980 ஆம் ஆண்டு பாகிஸ்தான் ஐ.எஸ்.ஐ அமைப்பால் ஆஃப்கானில் சோவியத் படைகளுக்கெதிராக போரிட அமைக்கப்பட்டது. இந்தக் தீவிரவாதக் குழுக்களுக்கு *ஐ.எஸ்.ஐ* அமைப்புடன் நெருங்கிய தொடர்பு உள்ளது.
# ஹர்கத்-உல்-முஜாகிதீன்

## விமானக் கடத்தல்

999 ஆம் ஆண்டு பிப்ரவரி மாதம் 24 ஆம் தியதி வெள்ளிக் கிழமை *இந்தியன் ஏர்லைன்ஸ்* விமானம் நேபாளத்திலிருந்து 178 பயணிகள் மற்றும் 15 விமான ஊழியர்களுடன் கடத்தப்பட்டது.இந்தியன் ஏர்லைன்ஸ் விமானம் 814 கடத்தல் இந்தக் குழுவால் நடத்தப்பட்டது ஆகும்.
# ஹர்கத்-உல்-முஜாகிதீன்

## இங்கிலாந்தில் தடை

2005 ஆம் ஆண்டு அக்டோபர் மாதம் 10 ஆம் தியதி இங்கிலாந்து நாட்டு உள்துறை அமைச்சு இந்த இயக்கத்தைத் தடை செய்தது. மேலும் இவ்வியக்கத்தோடு தொடர்புடையவர்களுக்கு 10 வருட சிறைத்தண்டனை வழங்கப்படும் என அறிவித்தது.
# ஹிஸ்புல் முஜாகிதீன்

**ஹிஸ்புல் முஜாகிதீன்** (Hizbul Mujahideen அரபி: حزب المجاھدین) இந்தியாவின் காஷ்மீர் மாநிலத்தில் செயல்படும் தீவிரவாத அமைப்பு ஆகும். *ஹிஸ்புல் முஜாகிதீன்* என்பதற்கு *புனிதப் போராளிகளின் குழு* என்று பொருள். இந்தக் குழுவானது இந்தியா மற்றும் ஐரோப்பிய ஒன்றியத்தால் தீவிரவாதக் குழுவாக அறிவிக்கப்பட்டு தடை செய்யப்பட்டுள்ளது. இந்தக் குழுவின் தற்போதைய தலைவர் காஷ்மீரைச் சேர்ந்த *சையது சலாலுதீன்* ஆவார். இக்குழு *முகம்மது அஹ்சன் தர்* என்பவரால் 1989 ஆம் ஆண்டு தொடங்கப்பட்டது. *சையது சலாலுதீன்* தற்போது பாகிஸ்தானில் உள்ளார். இவரை இந்தியாவிடம் ஒப்படைக்கும் படி பாகிஸ்தானை இந்தியா பலமுறை கேட்டுக் கொண்டுள்ளது. ஆனால் சமீபத்திய ஊடகப் பேட்டி ஒன்றில் இக்குழுவிலுள்ள ஒருவர் பாகிஸ்தான் அரசு ஒருபோதும் *சையது சலாலுதீனை* இந்தியாவிடம் ஒப்படைக்காது எனக் கூறியுள்ளார். அமெரிக்கா அரசு *சையது சலாலுதீனை* சர்வதேசத் தீவிரவாதியாக ஜூன் 2017 ஆம் ஆண்டு அறிவித்தது.
# ஹிஸ்புல் முஜாகிதீன்

## பாகிஸ்தான் தொடர்பு

*சையது சலாலுதீன்* இந்தியாவின் காஷ்மீரில் பிறந்திருந்தாலும் அவருக்கு பாகிஸ்தானின் லாகூர் மற்றும் பெஷாவரில் வீடுகள் உள்ளன.
*சையது சலாலுதீன்* பாகிஸ்தானின் ஐ.எஸ்.ஐ அமைப்புடன் தொடர்பு கொள்வதற்காகவும், மேலும் காஷ்மீரில் மேற்கொள்ளப்படும் தீவிரவாதச் செயல்கள் பற்றி விவாதிக்கவும், நிதி தொடர்பான விசயங்களைக் கையாளவும், பயிற்சி முகாம்கள் பற்றி விவாதிக்கவும் இந்த வீடுகள் பயன்படுத்தப்படுகின்றன.
# ஹிஸ்புல் முஜாகிதீன்

## வாக்குமூலம்

2012 ஆம் ஆண்டின் நேர்காணல் ஒன்றில் *சையது சலாலுதீன்*, பாகிஸ்தான் தற்போது காஷ்மீரில் தீவிரவாதச் செயல்களை ஊக்கிவிப்பதில்லை என்றும் அதனால் பாகிஸ்தானயே தாக்க உத்தேசித்துள்ளதாகவும் தெரிவித்தான்.
# இந்தியன் முஜாகிதீன்

**இந்தியன் முஜாகிதீன்** (Indian Mujahideen (IM)) ஒரு இஸ்லாமியத் தீவிரவாத இயக்கமாகும். இது இந்தியாவில் இயங்குகிறது. இந்த இயக்கம் இந்தியாவில் பொதுமக்களின் மீது பல்வேறு தாக்குதல்களை நடத்தியுள்ளது. இந்தத் தீவிரவாதக் குழுவானது 2014 ஆம் ஆண்டு இந்தியாவின் தில்லி மாநில முதல்வர் அரவிந்த் கெஜ்ரிவாலைக் கடத்தத் திட்டமிட்டிருந்தது.
# இந்தியன் முஜாகிதீன்

## சர்வதேசத் தடை

காவல்துறையினரின் விசாரணையில் இந்த தீவிரவாத அமைப்பிற்கு லஷ்கர்-ஏ-தொய்பா அமைப்புடன் தொடர்பு உள்ளது கண்டுபிடிக்கப்பட்டுள்ளது. 2010 ஆம் ஆண்டி ஜூன் மாதம் 4 ஆம் தியதி இந்த அமைப்பை தீவிரவாத அமைப்பு என இந்திய அரசு தடை செய்தது. 2010 ஆம் ஆண்டு அக்டோபர் மாதம் 22 ஆம் தியதி நியூசிலாந்து அரசு இந்தத் தீவிரவாத அமைப்பை தடை செய்தது. 2011 ஆம் ஆண்டு செப்டம்பர் மாதம் அமெரிக்கா நாடு இந்த அமைப்பை தீவிரவாத அமைப்பு என பட்டியலிட்டுத் தடை செய்தது. மேலும் இங்கிலாந்தும் இந்த தீவிரவாதக் குழுவைத் தடை செய்தது.
# இந்தியன் முஜாகிதீன்

## தாக்குதல்கள்

- 2007 உத்திரப்பிரதேச குண்டு வெடிப்பு
- 2008 ஜெய்ப்பூர் குண்டு வெடிப்பு
- 2008 அசாம் குண்டு வெடிப்பு
- 2008 பெங்களூரு குண்டு வெடிப்பு
- 2008 அகமதாபாத் தொடர் குண்டு வெடிப்பு
- 2008 தில்லி குண்டு வெடிப்பு
- 2010 புனே குண்டு வெடிப்பு
- 2010 ஜூம்மா மசூதி குண்டு வெடிப்பு
- 2010 வாரணாசி குண்டு வெடிப்பு
- 2011 மும்பை தொடர் குண்டு வெடிப்பு
- 2013 காஷ்மீர் குண்டு வெடிப்பு
- 2013 புத்தகயா குண்டு வெடிப்பு
# இந்தியன் முஜாகிதீன்

## இதையும் பார்க்கவும்

- Harkat-ul-Jihad al-Islami
- Students Islamic Movement of India
- Lashkar-e-Toiba
- Abdul Subhan Qureshi
# ஏலாத்

**ஏலாத்** (*Eilat*, ; ) என்பது இசுரேலின் தெற்குப் பகுதியிலுள்ள நகரும், அகபா குடாவில் தென் செங்கடலின் முனையில் அமைந்துள்ள, சுறுசுறுப்பாகவும் பிரபல்யம்மிக்கதுமாகிய ஓர் துறைமுகமும் ஓய்விடமுமாகும்.  
இது 47,700 பேர் வசிக்கும் இடமாகவும், நெகேவ் பாலைவனத்தின் தெற்கு பகுதியாகவும், தென் பகுதியில் அரபாத்தையும், எகிப்தின் தாபா கிராமத்தையும், கிழக்கில் யோர்தானின் அஃகபா நகரையும், குடாவிற்கு குறுக்காக தெரியுமாறு தென் கிழக்கில் சவுதி அரேபியா ஹகல் எனும் இடத்தையும் கொண்டுள்ளது.  
ஏலாத்தின் கடற்கரை, பவளப்பாறைகள், இரவு வாழ்க்கை, இயற்கை அமைவு என்பன இதனை உள்ளூர் மற்றும் வெளிநாட்டு சுற்றுலாவுக்கு பிரபல்யம்மிக்கதாகச் செய்கிறது.
# ஜெய்ஸ்-இ-முகமது

**ஜெய்ஸ்-இ-முகமது** (Jaish-e-Mohammed, உருது: جيش محمد) இந்தியாவின் காஷ்மீர் மாநிலத்தில் இயங்கும் போராளிக் குழு ஆகும்.
# ஜெய்ஸ்-இ-முகமது

## குறிக்கோள்

இந்த அமைப்பின் முக்கியக் குறிக்கோள் காஷ்மீரைத் தனி நாடாக்குவதாகும். இதன் பொருட்டு காஷ்மீரில் பல்வேறு தாக்குதல்களை நடத்தி வருகிறது.
# ஜெய்ஸ்-இ-முகமது

## தடை

இந்த அமைப்பு 2002 ஆம் ஆண்டிலிருந்து பாகிஸ்தான் நாட்டில் தடை செய்யப்பட்ட போதும், அதன் செயல்பாடுகள் பாகிஸ்தானில் தொடர்கின்றன. இப்போராளிக் குழுவை இந்தியா, பாகிஸ்தான், அமெரிக்கா மற்றும் இங்கிலாந்து ஆகிய நாடுகள் தடை செய்துள்ளன. விடுதலைக்குப் பின் ஹர்கத்-உல்-முஜாகிதீன் போராளிக் குழுவிலிருந்து விலகி, இக்குழுவை ஆரம்பித்தார். *ஹர்கத்-உல்-முஜாகிதீன்* இயக்கத்தில் இருந்தவர்களில் பலர் இவரது *ஜெய்ஸ்-இ-முகம்மது* இயக்கத்தில் இணைந்தனர்.
- 2019, பிப்ரவரி 14 காஷ்மீர் மாநில புல்வாமா மாவட்டத்தில் நடத்திய வெடிகுண்டுத் தாக்குதலில் 44 மத்திய சேமக் காவல் படையைச் சேர்ந்த வீரர்கள் மரணம் அடைத்தனர். மேலும் நாற்பதிற்கும் அதிகமானோர் காயமுற்றனர்.
# விக்கிப்பீடியா:இன்றைய சிறப்புப் படம்/2014

| சிறப்புப் படம் பகுதியானது தற்போது லுவா நிரல்வரி உதவியால் முதற்பக்கத்தில் தானாகவே இற்றைப்படுத்தப்படுகிறது (being updated). எனவே, மீடியாவிக்கியில் கொடாநிலையான (default) மாதங்களின் பெயர்களே அந்நிரலுக்கு அளபுருக்களாகத் (parameters) தரப்படும். எனவே தயவுசெய்து மாதங்களை இவ்வாறு பயன்படுத்தவும்.  
**<big><big>சனவரி, பெப்ரவரி, மார்ச், ஏப்ரல், மே, சூன், சூலை, ஆகத்து, செப்டம்பர், அக்டோபர், நவம்பர், திசம்பர்</big></big>** | } |
| --- | --- |  
<inputbox>
type=create
preload=வார்ப்புரு:சிறப்புப் படம் செய்முறை
default=விக்கிப்பீடியா:இன்றைய சிறப்புப் படம்/[மாதம் தேதி, ஆண்டு]
buttonlabel=உருவாக்குக
width=75
break=no
bgcolor=#FFFFFF
</inputbox>
# மௌலானா மஸ்ஊத் அஸ்ஹர்

**மெளலானா மசூத் அசார்** (Maulana Masood Azhar) பாகிஸ்தானைச் சேர்ந்த *ஜிகாத்* தீவிரவாதி ஆவான். ஜெய்ஸ்-இ-முகமது எனும் தடை செய்யப்பட்டத் தீவிரவாதக் குழுவை அமைத்தவன் ஆவான். இந்தியாவின் தேடப்படும் குற்றவாளிகளுள் மிகவும் முக்கியமானவன்.
# மௌலானா மஸ்ஊத் அஸ்ஹர்

## வாழ்க்கை

*மெளலானா மசூத் அசார்* பாகிஸ்தானின் *பவால்பூர்* பகுதியில் 1968 ஆம் ஆண்டு 10 சகோதர சகோதரிகளுடன் பிறந்தவன். பின்னர் *மெளலானா மசூத் அசார்* *ஹர்கத்-உல்-அன்சார்* அமைப்பின் தலைவரானதும் *சாம்பியா* *அபு துபை, *சவுதி அரேபியா*, அல்பேனியா*, *மங்கோலியா* மற்றும் *இங்கிலாந்து* போன்ற நாடுகளுக்கு பயணம் செய்து தனது குழுவுக்கு ஆட்களைச் சேர்த்தல், நிதி வசூலித்தல் மற்றும் தனது குழுவின் கொள்கைகளைப் பரப்புதல் ஆகியவற்றில் ஈடுபட்டான்.
# மௌலானா மஸ்ஊத் அஸ்ஹர்

## கைதும் விடுதலையும்

- 1994 ஆம் ஆண்டின் தொடக்கத்தில் *மெளலானா மசூத் அசார்* ஶ்ரீநகரில் பிற தீவிரவாதக் குழுக்களைத் தொடர்பு கொள்ளச் செல்லும் போது, ஆனால் எந்த வழக்கும் பதிவு செய்யப்படவில்லை. பின்னர் 2002 டிசம்பர் மாதம் 22 ஆம் தியதி லாகூர் உயர் நீதி மன்றம் வீட்டுக் காவலை விலக்கச் சொன்னது.
# மௌலானா மஸ்ஊத் அஸ்ஹர்

## இதையும் பார்க்கவும்

- அப்துல் ரசாக் அக்சர்
# அங்கிள் பன்

அங்கிள் பன் என்பது பத்ரன் இயக்கத்தில் மோகன்லால் நாயகநாக நடித்த திரைப்படம். இது 1991-ல் வெளியான ஒரு மலையாளத் திரைப்படம்.
# அங்கிள் பன்

## நடிகர்கள்

- மோகன்லால் - சார்ளி சாக்கோ
- குஷ்பூ - கீதா கிருஷ்ணன்
- நெடுமுடி வேணு - ஜயிஸ்குட்டி சாக்கோ
- ரேஸ்மா - ஆசா ஜயிஸ்
- சார்மிளா - றோசி
- பிலோமினா - குளோறியா தெரேத்தி
- சாந்தகுமாரி - சகோதரி
- சுகுமாரி - ஒரு ஸஹோதரி
- மாள அரவிந்தன் - மத்தாயி
- சங்கராடி - இட்டியச்சன்
# அங்கிள் பன்

## பாடல்கள்

பழவிளை ரமேசன் எழுதிய பாடல்களுக்கு ரவீந்திரன் இசை அமைத்துள்ளார்.  
| வரி | பாடல் | பாடியோர் |  |
| --- | --- | --- | --- |
| 1 | *அம்பிளிக்கலயொரு* | கே. ஜே. யேசுதாஸ் |  |
| 2 | *டோண்ட் ட்ரைவ் மீ மாட்* | கே. ஜே. யேசுதாஸ், மால்குடி சுபா |  |
| 3 | *இடயராக* | கே. ஜே. யேசுதாஸ், சித்ரா |  |
| 4 | *குறுக்குத்திக்கண்ணுள்ள* | கே. ஜே. யேசுதாஸ் | } |
# அடையாளம் (மலையாளத் திரைப்படம்)

இது எஸ். என். சாமி திரைக்கதையில் கே. மது இயக்கிய மலையாளத் திரைப்படம். இது 1991 இல் வெளியானது. மம்மூட்டி, ரேகா, சோபனா, முரளி ஆகியோர் முக்கிய கதாப்பாத்திரங்களில் நடித்துள்ளனர். இப்படத்தைத் தயாரித்து ஒரு கதாபாத்திரத்தில் நடித்திருந்தார் ஜனார்த்தனன்.
# அடையாளம் (மலையாளத் திரைப்படம்)

## நடிகர்கள்

- மம்மூட்டி - கேப்டன் ஹரிஹரன்
- கே. பி. உமர் - மேனன்
- ரேகா - லதா, மேனனின் மகள்
- சோபனா - மாலினி, மேநோன்றெ மகள்
- முரளி - டோ. மோஹன்
- ஜனார்த்தனன் - அட்வ. ஹரிதாஸ்
- மணியன்பிள்ளை ராஜு - பப்பன்
- கல்பனா - றோஸ்மேரி
- லாலு அலக்ஸ் - சி. ஐ. பீட்டர்
- இன்னசென்ட் - டி. வை. எஸ். பி
- விஜயராகவன் - சுரேஷ்
- சங்கராடி - பணிக்கர்
# சங்கீத கலாசிகாமணி விருது

**சங்கீத கலாசிகாமணி விருது** இந்திய நுண்கலைக் கழகத்தால் (Indian Fine Arts Society) ஒவ்வொரு ஆண்டும் தேர்ந்தெடுக்கப்பட்ட கலைஞர்களுக்கு வழங்கப்படும் ஒரு விருதாகும்.
# அத்வைதம் (திரைப்படம்)

:::இதே பெயரைக் கொண்ட தத்துவத்திற்கு, அத்வைதம் என்ற தலைப்பை பார்க்கவும்.  
**அத்வைதம்** பிரியதர்சன் இயக்கத்தில் 1991ல் வெளியான மலையாளத் திரைப்படம். இதில் மோகன்லால், ஜெயராம், ரேவதி ஆகியோர் முன்னணி வேடங்களில் நடித்தனர்.
# அத்வைதம் (திரைப்படம்)

## நடிகர்கள்

| நடிகர் | கதாபாத்திரம் |
| --- | --- |
| மோகன்லால் | சிவன் |
| ஜெயராம் | வாசு |
| எம். ஜி. சோமன் | சேகரன் |
| இன்னசென்ட் | சேஷாத்ரி அய்யர் |
| ஜகன்னாத வர்மா | ஸ்ரீதரன் |
| கேப்டன் ராஜு | பத்ரோஸ் |
| ஜனார்த்தனன் | கிருஷ்ணன் குட்டி மேனோன் |
| குதிரைவட்டம் பப்பு | கய்யத்தன் |
| நரேந்திர பிரசாத் | ஸ்ரீகண்ட பொதுவாள் |
| திக்குறிசி சுகுமாரன் நாயர் | பரமேஸ்வரன் நம்பூதிரி |
| மணியன்பிள்ள ராஜு | சித்ரன் நம்பூதிரி |
| சங்கராடி | கோபாலன் நாயர் |
| ராகவன் | கிழக்கேடத்து பிரம்மதத்தன் நம்பூதிரி |
| ஆலும்மூடன் | மந்திரி |
| அகஸ்டின் |  |
| கஞ்ஞாண்டி | ஓட்டுனர் |
| பீமன் ரகு |  |
| ரேவதி | லட்சுமி |
| ஸ்ரீவித்யா | சரஸ்வதி |
| சுகுமாரி | நாணி |
| ஆறன்முளை பொன்னம்மை | } |
# அத்வைதம் (திரைப்படம்)

## இசை

கைதப்ரம் தாமோதரன் நம்பூதிரி எழுதிய பாடல்களுக்கு எம். ஜி. ராதாகிருஷ்ணன் இசையமைத்துள்ளார். ;பாடல்கள்
1. புனேல்ய – எம்.ஜி. ஸ்ரீகுமார்
1. தள்ளிக்களயில்லெங்கில் – சுஜாதா மோகன்
1. மழைவில் கொதும்பிலேறிவன்ன – எம்.ஜி. ஸ்ரீகுமார், சித்ரா
1. அம்பலப்புழெ உண்ணிகண்ணனோட் நீ – எம்.ஜி. ஸ்ரீகுமார், சித்ரா
1. கிருஷ்ண கிருஷ்ண – சித்ரா
1. நீலக்குயிலே சொல்லூ – எம். ஜி. ஸ்ரீகுமார், சுஜாதா மோகன்
1. பாவமாம் கிருஷ்ணமிருகத்தினெ – எம். ஜி. ஸ்ரீகுமார்
# அத்வைதம் (திரைப்படம்)

## பணியாற்றியோர்

| ஒளிப்பதிவு | எஸ். குமார் |  |
| --- | --- | --- |
| படத்தொகுப்பு | என். கோபாலகிருஷ்ணன் |  |
| கலை | சாபு சிரில் |  |
| ஆடை வடிவமைப்பு | எம்.எம். குமார், தண்டபாணி |  |
| நடனம் | குமார் |  |
| தயாரிப்பு | சச்சிதானந்தம் |  |
| துணை இயக்குநர் | முரளி நாகவள்ளி |  |
| ஒலிப்பதிவாளர் | தீபன் சாட்டர்ஜி | } |
# எம். டி. இராமநாதன்

**எம். டி. இராமநாதன்** அல்லது **எம். டி. ஆர்** (*M. D. Ramanathan*, MDR, 20 மே 1923 - 27 ஏப்பிரல் 1984) என பிரபலமாக அறியப்படும் மஞ்சப்பார தெவச இராமநாதன் ஒரு கருநாடக இசைப்பாடகர்.
# எம். டி. இராமநாதன்

## பிறப்பு / கல்வி

சென்னை மாகாணம் (Madras Presidency) பாலக்காடு மாவட்டத்தில் (தற்போது இது கேரள மாநிலத்தில் உள்ளது) மஞ்சப்பார என்னும் கிராமத்தில் பிறந்தார். தந்தையார் பெயர் தெவச பாகவதர். அவர் ஒரு இசை ஆசிரியர். இராமநாதன் பாலக்காட்டிலுள்ள விக்டோரியா கல்லூரியில் இயற்பியலில் இளநிலை பட்டம் பெற்றார்.
# எம். டி. இராமநாதன்

## இசைப்பயிற்சி

தொடக்க இசைப்பயிற்சியை தனது தந்தையாரிடம் கற்றார். பின்னர் மேலும் தகுதி பெறுவதற்காக இராமநாதனை அவரது தந்தை சென்னைக்கு அழைத்துச் சென்றார். அந்தக் காலகட்டத்தில் சென்னை கலாசேத்திராவில் ருக்மிணிதேவி அருண்டேல் *சங்கீத சிரோமணி* பாடநெறியை அறிமுகப்படுத்தி அதற்கு புகழ்பெற்ற இசை வித்துவான் டைகர் வரதாச்சாரியாரை முதல்வராக நியமித்திருந்தார். 1944 இல் வகுப்பு தொடங்கியபோது வாய்ப்பாட்டில் முதலாவது மாணவராக இராமநாதன் தேர்ந்தெடுக்கப்பட்டார். முதலாவதாக மட்டுமன்றி வாய்ப்பாட்டில் முதலாவது வகுப்புக்குத் தேர்ந்தெடுக்கப்பட்ட ஒரேயொரு மாணவராகவும் விளங்கினார். இதனால் டைகர் வரதாச்சாரியார் தனிக் கவனம் எடுத்து கற்றுக்கொடுத்தார். விரைவில் இராமநாதன் குருவின் மனதில் இடம் பிடித்துக்கொண்டார். இருவருக்குமிடையில் நல்லுறவும் புரிந்துணர்வும் ஏற்பட்டது. இந்த உறவு டைகர் வரதாச்சாரியார் 1950ல் இறக்கும் வரை தொடர்ந்தது. இராமநாதன் கடைசிவரை தனது குருவின் மீது மதிப்பும் பக்தியும் கொண்டிருந்தார்.
# எம். டி. இராமநாதன்

## இசைப்பணி

### இசைக்கச்சேரிகள்

இராமநாதன் ஒரு *நாதோபாசகர்* - நாதத்தை, இசையை தொழுபவர். அவரது குரலின் ஆழமும் கனதியும் தனித்துவமானவை. அதே போல அவர் பாடும் பாணியும் தனித்துவம் வாய்ந்தது. இசை நிகழ்ச்சிகளில் இவர் மந்த கதியிலேயே பாடுவார். கேட்பவர்கள் பாடல் வரிகளை நன்கு கேட்டு பொருள் விளங்கிக் கொள்ளத் தக்கவாறு இடைவெளி விட்டுப் பாடுவார். சிலர் இவரின் இந்தப் பாணியை விமரிசனம் செய்ததுண்டு. அவர் யாருடைய விமரிசனத்தையும் பொருட்படுத்த மாட்டார். இசையை இசைக்காகவே பாடுவதென்பது இவரின் சிறப்பு. இவரது கனதியான குரலுக்கு மந்த கதியில் பாடுவதே பொருத்தமானது என்பது பல இரசிகர்களின் எண்ணமாக இருந்தது.  
இவர் சகானா, ஸ்ரீ, ஆனந்த பைரவி, ரீதிகெளளை, யதுகுலகாம்போதி ஆகிய இராகங்களில் செய்யும் ஆலாபனைகள் கருநாடக இசை வரலாற்றில் என்றும் சிறப்பான இடம் வகிக்கும். கேதாரம், காம்போதி, ஹம்சத்வனி என்பனவும் அவருக்கு பிடித்த இராகங்களாகும்.  
இராமநாதன் தனது இசைக் கச்சேரிகளின் போது சில சமயம் பாடுவதை இடையிலே நிறுத்திவிட்டு பக்கவாத்தியம் வாசிக்கும் கலைஞர்களுடன் அல்லது இரசிகர்களுடன் உரையாடுவார், விகடம் பண்ணுவார். ஒரு கச்சேரியின்போது பாடலை நிரவல் செய்து கொண்டிருக்கையில் இடையிலே நிறுத்திவிட்டு பாடல் வரிகளின் விளக்கத்தை இரசிகர்களுக்கு எடுத்துச் சொன்னது பல இரசிகர்களின் நினைவில் நிறைந்த நிகழ்ச்சியாகும்.  
இவர் பாடும்போது பக்கவாத்திய கலைஞர்கள் மிகுந்த எச்சரிக்கையுடன் இருப்பார்கள். சில சமயங்களில் பாடல் வரிகளை தொடர்ந்து பாடாமல் வரிகளுக்கிடையே இடைவெளி விடுவார். அச் சமயங்களில் மிருதங்கம் வாசிப்பவர் கூடுதல் ஆவர்த்தனம் வாசிக்கத் தயாராக இருக்கவேண்டும். அதே சமயம் சில வரிகளை திரும்பத் திரும்ப பாடுவார். வயலின் வாசிப்பவர் அடுத்த வரிக்கு அல்லது அடுத்த சங்கதிக்குச் செல்லாமல் எச்சரிக்கையாக இருக்க வேண்டும். இன்னும் சில சமயங்களில் பிரபல கீர்த்தனைகளை மாற்றிப் பாடுவார். முதலில் அநுபல்லவியைப் பாடிவிட்டுப் பின் பல்லவியைப் பாடுவார்.  
இராமநாதனின் இசைக்கச்சேரிகளை நேரில் பார்ப்பவர்களுக்கு அவரின் முக **பா**வங்களும் அபிநயங்களும் விருந்தாக அமையும். அவரது வாக்குக் கண்ணும், அவர் அடிக்கடி தனது குடுமியை அவிழ்த்து முடிவதும் பார்ப்பதற்கு வேடிக்கையாக இருக்கும்.  
இவர் மந்த கதியில் பாடும் வழக்கம் உள்ளவராதலால் தீட்சிதர் கிருதிகள் சிலவற்றில் மத்திம கதியில் பாடவேண்டிய இடங்கள் வரும்போது பிரமிப்பூட்டும் வகையில் இரண்டு கதிகளிலும் பாடுவார். காம்போதி இராகத்தில் அமைந்த ஸ்ரீ சுப்ரமணியேன நமஸ்தே மற்றும் ஆனந்த பைரவியில் அமைந்த மானச குருகுக என்ற கீர்த்தனைகளில் சரணங்கள் பாடும்போது வர்ணத்தில் உள்ளது போல இரண்டு கதிகளில் பாடுவார்.
# எம். டி. இராமநாதன்

## இசைப்பணி

### இசை ஆசிரியராக

கலாசேத்திராவில் தனது இசைப் பயிற்சி முடிந்தபின் அங்கேயே தனது குருவான டைகர் வரதாச்சாரிக்கு உதவியாக இருந்தார். பின்னர் கலாசேத்திராவிலேயே இசைப் பேராசிரியராகவும் அதன் பின்னர் அங்கே இருந்த *நுண்கலைக் கல்லூரிக்கு* முதல்வராகவும் பணியாற்றினார். கலாசேத்திராவின் முக்கிய பிரிவு நடனப் பயிற்சியாகும். அங்கே நடனம் பயின்ற பல புகழ்பெற்ற நடனமணிகள் இராமநாதனிடமே இசை கற்றனர். தொடக்கத்தில் மாணவர்களுக்கு அவரது இசை நூதனமானதாகவும் மரபு வழி சாராததாகவும் தோன்றியது. ஆனால் போகப்போக அவரது இசையைப் போற்றியதுடன் அதன் மகத்துவத்தையும் அவர்கள் உணர்ந்தார்கள். உருக்மிணிதேவியும் இராமநாதனது இசையைப் புகழ்ந்ததோடு அது சிறப்புத்தன்மை வாய்ந்தது எனத் தனது மாணவர்களுக்கு கூறினார்.  
காயத்ரி சங்கரன் குறிப்பிடத்தக்க மாணவராவார்..
# எம். டி. இராமநாதன்

## இசைப்பணி

### பாடலாசிரியர்

இராமநாதன் சுமார் 300 கீர்த்தனைகள் தமிழ், தெலுங்கு, சமக்கிருதம் ஆகிய மொழிகளில் இயற்றியுள்ளார். அவற்றில் சில கீழே கொடுக்கப்பட்டுள்ளன.
<div>
| ஆனைமுகத்தனை | மணிரங்கு | மிஸ்ர சாபு | தமிழ் |  |
| --- | --- | --- | --- | --- |
| என்ன குற்றம் செய்தேனோ | ஹுசேனி | ஆதி | தமிழ் |  |
| கஜவதனா | ஹம்சத்வனி | ரூபகம் | சமக்கிருதம் |  |
| குருசரணம் | கானடா | ஆதி | சமக்கிருதம் |  |
| குருவரம் பஜ மானாச | தன்யாசி | ரூபகம் | சமக்கிருதம் |  |
| ஹரியும் ஹரனும் | அடானா | ரூபகம் | தமிழ் |  |
| சாகர சயன விபோ | பாகேஸ்ரீ | ஆதி | சமக்கிருதம் |  |
| தில்லானா | காபி | ரூபகம் ? | சமக்கிருதம் |  |
| த்யாகராஜ குரு | கேதாரம் | ரூபகம் | சமக்கிருதம் |  |
| வேலவனே உனக்கு | சகானா | ஆதி | தமிழ் |  |
| விக்னராஜ நன்னு | ஸ்ரீரஞ்சனி | ஆதி? | தெலுங்கு | } |
</div>
# எம். டி. இராமநாதன்

## விருதுகள்

- பத்மஸ்ரீ விருது, 1974
- சங்கீத நாடக அகாதமி விருது, 1974
- சங்கீத கலாசிகாமணி விருது, 1976 ; வழங்கியது: இந்தியன் பைன் ஆர்ட்ஸ் சொசைட்டி
- சங்கீத கலாநிதி
# எம். டி. இராமநாதன்

## இறப்பு

நீண்ட காலம் நோய்வாய்ப்பட்டிருந்த பின் தனது 60 ஆவது அகவையில் மாரடைப்பால் காலமானார்.
# அனஸ்வரம் (திரைப்படம்)

இது ஜோமோன் இயக்கத்தில் 1991 ஆண்டில் உருவான திரைப்படம். இதில் மம்மூட்டி, இன்னசென்ட், குதிரைவட்டம் பப்பு, சுவேதா மேனன் ஆகியோர் முதன்மை வேடங்களில் நடித்துள்ளனர்.
# அனஸ்வரம் (திரைப்படம்)

## நடிகர்கள்

| நடிகர் | கதாபாத்திரம் |
| --- | --- |
| மம்மூட்டி | டானியல் டிசூசு |
| இன்னசென்ட் |  |
| குதிரவட்டம் பப்பு |  |
| சங்கராடி |  |
| குஞ்சன் |  |
| அப்பஹாஜா |  |
| சுவேதா மேனன் | காத்தறின் |
| சுகுமாரி | } |
# அனஸ்வரம் (திரைப்படம்)

## இசை

பி. கே. கோபி எழுதிய பாடல்களுக்கு, இளையராஜா இசையமைத்துள்ளார்.
;பாடல்கள்
- கள்ளெல்லாம் – எஸ். பி. பாலசுப்பிரமணியம், மலேசியா வாசுதேவன், சி. ஓ. ஆன்றோ
- தாராபதம் சேதோஹரம் – எஸ். பி. பாலசுப்பிரமணியம், சித்ரா
# அனஸ்வரம் (திரைப்படம்)

## பணியாற்றியோர்

| பணி | செய்தவர் |  |
| --- | --- | --- |
| ஒளிப்பதிவு | வேணு |  |
| கலை | சந்தோஷ் கைப்பிள்ளி |  |
| ஆடை வடிவமைப்பு | மகி |  |
| ஒளிப்பதிவு | சுரேஷ் மெர்லின் | } |
# அபூர்வம் சிலர்

இது *கல அடூர்* இயக்கத்தில் 1991 ஆண்டில் வெளியான மலையாளத் திரைப்படம். இதில் சாய்குமார், இன்னசென்ட், ஜகதி ஸ்ரீகுமார், பார்வதி, உஷா ஆகியோர் முதன்மை வேடங்களில் நடித்துள்ளனர்.
# அபூர்வம் சிலர்

## நடிகர்கள்

| நடிகர் | கதாபாத்திரம் |
| --- | --- |
| சாய்குமார் | சுரேஷ் |
| இன்னசென்ட் | பத்ரோஸ் |
| ஜகதி ஸ்ரீகுமார் | சங்கரவார்யர் |
| கே. பி. கணேஷ் குமார் | பென்னி |
| ஜகதீஷ் | சுப்பிரமணி |
| மாளா அரவிந்தன் | மாத்துக்குட்டி |
| மாமுக்கோயா | ராஜன் |
| ஒடுவில் உண்ணிகிருஷ்ணன் | டி.டி. புன்னூஸ் |
| டி. பி. மாதவன் | சந்திரன் |
| பறவூர் பரதன் | கிருஷ்ணன் நாயர் |
| மனுவர்மா |  |
| போபி கொட்டாரக்கரை |  |
| பார்வதி | ஆனி |
| உஷா | ஹேமா |
| கே. பி. ஏ. சி. லளிதா | மேரிக்குட்டி |
| கவியூர் பொன்னம்மா | சரோஜம் |
| வத்சலா மேனோன் | } |
# அபூர்வம் சிலர்

## இசை

பாடல்களை கைதப்ரம் தாமோதரன் நம்பூதிரி எழுதியுள்ளார். இதற்கு ஜான்சன் இசையமைத்துள்ளார்.
;பாடல்கள்
- செந்தாமரை பூத்து : சுஜாதா மோகன், குழுவினர்
- சகலமான : எம். ஜி. ஸ்ரீகுமார், குழுவினர்
# அபூர்வம் சிலர்

## பணியாற்றியோர்

| செய்தவர் |  |
| --- | --- |
| ஒளிப்பதிவு | பிரதாபன் |
| தொகுப்பாளர் | வி. பி. கிருஷ்ணன் |
| ஆடை வடிவமைப்பு | நாகராஜ் |
| நடனம் | வசந்த் குமார் |
| ஒளிப்பதிவு | சுரேஷ் மெர்லின் |
| துணை இயக்குநர் | வினோத் |
# அபிமன்யு (மலையாளத் திரைப்படம்)

இது பிரியதர்சன் இயக்கத்தில் 1991 ஆண்டில் வெளியான மலையாளத் திரைப்படம். இதில் மோகன்லால், சங்கர், கீதா, ஜகதீஷ் முதலானோர் நடித்துள்ளனர். இது *அரசன்* என்ற பெயரில் தமிழில் மொழிமாற்றப்பட்டது. *சத்யாகாத் - கிரைம் நெவர் பேய்ஸ்* என்ற பெயரில் இந்தியில் மொழிமாற்றப்பட்டது.
# அபிமன்யு (மலையாளத் திரைப்படம்)

## நடிகர்கள்

- மோகன்லால் - ஹரிகிருஷ்ணன் / ஹரி அண்ணன்
- சங்கர் - சேகர்
- கீதா - கிரண்
- கொச்சி ஹனீஃபா - சோட்டு
- ஜகதீஷ் - மணிகண்டன்
- இராமி ரெட்டி - அப்பாஸ்
- மகேஷ் ஆனந்த் - அமர் பாகியா
- கணேஷ் குமார்
- சுகுமாரி
- நந்து
- மஞ்சுள விஜயகுமார்
- சுபடா
# அபிமன்யு (மலையாளத் திரைப்படம்)

## பாடல்கள்

பாடல்களை கைதப்ரம் தாமோதரன் நம்பூதிரி எழுதியுள்ளார். இதற்கு ரவீந்திரன் இசையமைத்துள்ளார்.  
| பாடல் | பாடியவர் | குறிப்புகள் |  |  |
| --- | --- | --- | --- | --- |
| 1. | சாஸ்த்ரீய சங்கீதம் | சித்ரா |  |  |
| 2. | கணபதி | எம்.ஜி. ஸ்ரீகுமார் | ராகம்: மத்யமாவதி |  |
| 3. | கண்டு ஞான் | எம்.ஜி. ஸ்ரீகுமார் | ராகம்: ரீதி கௌள |  |
| 4. | மாமலை மேலெ வார்மழை மேகம் | எம். ஜி. ஸ்ரீகுமார், சித்ரா |  |  |
| 5. | ராமாயணக்காற்றே | எம். ஜி. ஸ்ரீகுமார், சித்ரா | ராகம்: நாட்டபைரவி | } |
# அபிமன்யு (மலையாளத் திரைப்படம்)

## விருதுங்கள்

'''கேரள அரசின் திரைப்பட விருது
- கேரள அரசின் சிறந்த நடிகருக்கான விருது - மோகன்லால்
- கேரள அரசின் சிறந்த தொகுப்பாளருக்கான விருது - என். கோபாலகிருஷ்ணன்
- கேரள அரசின் சிறந்த ஒலிப்பதிவாளருக்கான விருது - தீபன் சாட்டர்ஜி
# அமரம்

இது 1991-ல் வெளியான மலையாளத் திரைப்படம். அ. க. லோகிததாசு திரைக்கதையைக் கொண்டு பரதன் இயக்கியுள்ளார். மம்மூட்டி, முரளி, மாது, அசோகன், கே. பி. ஏ. சி. லளிதா ஆகியோர் படத்தில் முதன்மை
கதாபாத்திரங்களில் நடித்துள்ளனர். லளிதாவிற்கு தேசிய திரைப்பட விருது கிடைத்தது.
# அமரம்

## இணைப்புகள்

-
# ஆனவால் மோதிரம்

இது 1991 ஆண்டில் ஜி. எஸ். விஜயன் இயக்கத்தில் உருவான திரைப்படம். இதில் சீனிவாசன், சுரேஷ் கோபி ஆகியோர் முதன்மை வேடங்களில் நடித்துள்ளனர்,
1990-ல் வெளியான *ஷார்ட் டைம்* என்ற அமெரிக்கன் திரைப்படத்தினை தழுவி எடுக்கப்பட்டுள்ளது.
# ஆனவால் மோதிரம்

## நடிகர்கள்

- சீனிவாசன் – சி. ஐ. ஜெயி்ஸ் பள்ளித்தறை
- சுரேஷ் கோபி – எஸ்.ஐ. நந்தகுமார்
- ஜகதி ஸ்ரீகுமார் – பார்பர் செல்லப்பன்
- கரமன ஜனார்த்தனன் நாயர் – அமைச்சர்
- கே. பி. ஏ. சி. சண்ணி – டி.ஐ.ஜி மாத்யு குர்யன்
- ராசன் பி. தேவ் – குருவிளை
- ஜகன்னாத வர்மா – ஐ. ஜி. கார்த்திகேயன்
- றிசபாவ – கமிசனர் சஜித் குமார்
- ஜகன்னாதன் – ஆனியின் தந்தை
- ஜோணி – ஜோண்
- ரவி வள்ளத்தோள்
- கொதுக் நாணப்பன்
- சரண்யா – ஆனி
# ஆனவால் மோதிரம்

## இசை

இந்த படத்தில் பாடல்கள் இல்லை. ஜான்சன் பின்னணி இசையமைத்துள்ளார்.
# ஆனவால் மோதிரம்

## பணியாற்றியோர்

- ஒளிப்பதிவு: சண்ணி ஜோசப்
- தொகுப்பாளர்: ஜி. முரளி
- ஆடை வடிவமைப்பு: நந்தகுமார்
# இன்ஸ்பெக்டர் பலராம்

இது 1991 ஆம் ஆண்டில், ஐ.வி. சசி இயக்கத்தில் பஷீர் தயாரிப்பில் வெளியான மலையாலத் திரைப்படம். இதில் மம்மூட்டி, முரளி, ஊர்வசி, கீதா ஆகியோர் முதன்மை வேடங்களில் நடித்துள்ளனர்.
# இன்ஸ்பெக்டர் பலராம்

## நடிகர்கள்

| நடிகர் | கதாபாத்திரம் |  |
| --- | --- | --- |
| மம்மூட்டி | இன்ஸ்பெக்டர் பலராம்/ பாலு |  |
| முரளி | கமிசனர் மாதவன் |  |
| எம். எஸ். திருப்புணித்துறை | கிருஷ்ணபிள்ளை |  |
| ஜகதீஷ் | சுதாகரன் |  |
| குஞ்சன் | வாஸு |  |
| ராமு | சித்திக் |  |
| ஜோணி | அலக்ஸ் |  |
| வின்சென்ட் | காவலர் |  |
| எம். ஜி. சோமன் | சகாதேவன் |  |
| பீமன் ரகு | திக்ரூஸ் பெரேரா |  |
| கிரண் குமார் | சையது முகமது ஷா |  |
| கொல்லம் துளசி | அமைச்சர் |  |
| வினீத் குமார் | ஜித்து |  |
| அகஸ்டின் | உமர் |  |
| ஊர்வசி | பிரீத்தி |  |
| கீதா | சீதா கபூர் |  |
| மஞ்சுளா | இந்திறா சங்கர் |  |
| கல்பனா | தாட்சாயணி |  |
| ராகிணி | ராஜம்மா |  |
| கனகலதா | மாதவனின் மனைவி | } |
# இன்ஸ்பெக்டர் பலராம்

## இசை

சியாம் இசையமைத்துள்ளார்.
# இன்ஸ்பெக்டர் பலராம்

## பணியாற்றியோர்

| பணி | செய்தவர் |  |
| --- | --- | --- |
| ஒளிப்பதிவு | ஜே. வில்லியஸ் |  |
| தொகுப்பாளர் | கே. நாராயணன் |  |
| கலை | ஐ. வி. சதீஷ் பாபு | } |
# விஜி சந்திரசேகர்

**விஜி சந்திரசேகர்** (*Viji Chandrasekhar*) ஒரு இந்திய நடிகையாவார். இவர் பல தமிழ், மலையாளம், தெலுங்கு கன்னடம் உள்ளிட்ட மொழித் திரைப்படங்களில் நடித்துள்ளார். பல விருதுகளை வென்ற *ஆரோகணம்* திரைப்படத்தில் கதாநாயகியாக நடித்தார். இவர் தனது கதாபாத்திரங்களுக்காக அறியப்படுவதுடன் தொலைக்காட்சித் தொடர்களிலும் நடித்துள்ளார். "அழகி" என்ற தொலைக்காட்சித் தொடரில் முக்கியக் கதாபாத்திரத்தில் நடித்தார்.